CELEX: C2005/182/75
Language: lv
Date: 2005-07-23 00:00:00
Title: Lieta T-188/05: Prasība pret Eiropas Kopienu Komisiju, ko Joël De Bry iesniedza 2005. gada 2. maijā

23.7.2005   
            
            
               LV
            
            
               Eiropas Savienības Oficiālais Vēstnesis
            
            
               C 182/40
            
         Prasība pret Eiropas Kopienu Komisiju, ko Joël De Bry iesniedza 2005. gada 2. maijā
   (Lieta T-188/05)
   (2005/C 182/75)
   tiesvedības valoda — franču
   Eiropas Kopienu Pirmās instances tiesā 2005. gada 2. maijā izskatīšanai ir iesniegta prasība pret Eiropas Kopienu Komisiju, ko cēla Žoels de Brī [Joël De Bry] ar dzīvesvietu Voluve-Sentlamberta [Woluwé-St-Lambert] (Beļģija), kuru pārstāv Sebastians Orlandi [Sébastien Orlandi], Alberts Kūlens [Albert Coolen], Žans-Noels Luī [Jean-Noël Louis] un Etjenne Maršala [Etienne Marchal], advokāti, kas norādīja adresi Luksemburgā.
   Prasītāja prasījumi Pirmās instances tiesai ir šādi:
   
               1)
            
            
               atcelt Komisijas lēmumu attiecībā uz prasītāja karjeras attīstības 2003. gadā ziņojumu;
            
         
               2)
            
            
               piespriest atbildētājai samaksāt simbolisko maksājumu 1 EUR apmērā, kas procesa gaitā var tikt palielināts, kā arī atlīdzināt tiesāšanās izdevumus.
            
         Pamati un galvenie argumenti
   Prasības pamatojumam prasītājs vispirms norāda, ka pastāv objektīvs interešu konflikts attiecībā uz viņa vērtētāju, kam ir tāda pati pakāpe kā prasītājam.
   Turklāt viņš apgalvo, ka vērtējot viņa sniegumu, tika pieļautas vērtējuma kļūdas, un norāda uz nekonsekvenci starp komentāriem un viņam piešķirtajām atzīmēm.
   Visbeidzot, prasītājs norāda uz Civildienesta noteikumu 43. pantā norādīto vispārējo izpildes noteikumu un jaunās sistēmas, kas ir vērsta uz karjeras attīstību, ieviešanas mērķu neievērošanu; pienākuma norādīt pamatojumu, tiesību uz aizstāvēšanos, kā arī Civildienesta noteikumu 26. panta pārkāpumu.